वी. टी. कृष्णमाचारी
राय बहादुर सर वंगल तिरुवेंकटाचारी कृष्णमाचारी (8 फ़रवरी 1881 – 14 फ़रवरी 1964) भारतीय नागरिक सेवक और प्रशासक थे। वो 1927 से 1944 तक बड़ोदा के दीवान और 1946 से 1949 तक जयपुर राज्य के प्रधानमंत्री रहे। इसके अतिरिक्त सन् 1961 से 1964 तक राज्य सभा सदस्य रहे। भारत विभाजन के उपरान्त उन्हें हरेन्द्र कुमार मुखर्जी के साथ भारतीय संविधान सभा का उपाध्यक्ष चुना गया था। वी. टी. कृष्णमाचारी 16 जुलाई 1947 को उपाध्यक्ष के रूप में निर्वाचित हुए ।